**APROBAT**

**PRESEDINTE**

**Tiberiu Gabriel Dobrescu**

**AUTORITATEA NAȚIONALĂ PENTRU CALIFICĂRI**

**anunță scoaterea la concurs a 5 poziții de expert educație (A3.6) în domeniul Inginerie și Management**

în cadrul proiectului “Creșterea capacității administrative a ANC și MMJS prin sistematizare și simplificare legislativă în domeniul calificărilor” cod SMIS 129872,

1. **INFORMAȚII PROIECT:**

Proiectului “Creșterea capacității administrative a ANC și MMJS prin sistematizare și simplificare legislativă în domeniul calificărilor” cod SMIS 129872, cofinanțat prin Programul Operațional Capacitate Administrativă 2014-2020, este implementat de Autoritatea Națională pentru Calificări în parteneriat cu Ministerul Muncii și Protecției Sociale.

Prin acțiunile sale, proiectul își propune să contribuie la dezvoltarea și implementarea de standarde pentru creșterea calității educației și formării profesionale în Romania, prin eficientizarea fondului de reglementare pentru definirea calificărilor și prin armonizarea legislației care vizează sistemul național de calificări.

În mod specific, proiectul vizează:

* **OS1** – revizuirea reglementărilor privind sistemul național al calificărilor prin completarea fondului legislativ existent cu un numar de 5 propuneri de acte normative.
* **OS2** – dezvoltarea unui instrument standardizat de evaluare pentru calificări în vederea creșterii calității procesului de evaluare a competențelor profesionale.
* **OS3** – operaționalizarea registrului național al calificărilor prin corelarea calificărilor cu COR și CNC prin elaborarea/revizuirea unui numar de 250 standarde ocupationale.
* **OS4** – dezvoltarea competențelor personalului ANC și MMJS, de la nivel central și din structuri subordonate, pentru transpunerea unitară a legislației din domeniul calificărilor și pentru comunicare transparenta și eficientă cu stakeholderii.
1. **Rezultate anticipate**
* Reglementari revizuite pentru simplificarea si completarea legislației existente privind sistemul național al calificărilor.
* Instrument standardizat de evaluare pentru calificări în vederea creșterii calității procesului de evaluare a competențelor profesionale.
* Registru național al calificărilor actualizat si corelat cu COR si CNC, operațional și funcțional.
* personal ANC instruit în domeniul ce face obiectul proiectului.
1. **OBIECTUL ANUNȚULUI DE SELECȚIE**

În cadrul activității A3 - Revizuirea și completarea cadrului de reglementare privind sistemul național de calificări începând cu luna **aprilie 2021** demarează **Subactivitatea A3.6 Elaborarea cadrului metodologic pentru dezvoltarea programelor de studii pe bază de rezultate ale învățării** prin intermediul căreia se vizează simplificarea și completarea legislației existente privind sistemul național al calificărilor. În cadrul activității sunt prevăzute a fi întreprinse următoarele tipuri de acțiuni:

* Identificarea, analiza/evaluarea, validarea și certificarea rezultatelor învățării pentru programele universitare;
* Elaborarea unui draft al cadrului metodologic privind modul de realizare al programelor de studii având ca bază rezultatele învățării și acordarea punctelor de credit în corelare cu documentele europene, ghidurilor din 2015 de implementare a ECTS;
* Realizarea de ghiduri metodologice pentru domenii de interes din sectoarele economice identificate ca prioritare și cu potențial de creștere
* Organizarea și susținerea unor întâlniri regionale pentru prezentarea cadrului metodologic și consultarea factorilor interesați din domeniu în vederea adoptării formei finale a cadrului metodologic.

În acest context, ținând cont de complexitatea acțiunilor necesare pentru îndeplinirea și atingerea rezultatelor prevăzute pentru această activitate, ANC în calitate de beneficiar al finanțării organizează concurs de selecție **experți externi**.

În mod specific, ANC scoate la concurs **5 poziții de *experți educație (A3.6)***

Activitatea experților în proiect se va derula pe baza de contract individual de muncă pe perioadă determinată. Durata contractului unui expert variază în funcție de atribuțiile punctuale alocate pentru fiecare din acțiunile mai sus enumerate, aceasta putând varia între **minim 3 luni și maxim 12 luni.**

Contractul de muncă prevede o **normă orară lunară de maxim de 84 de ore, repartizarea programului de lucru fiind realizată inegal, ore de zi, în funcție de graficul de implementare al activității și specificul acțiunilor derulate.**

Atribuțiile ce urmează a fi întreprinse de **expertul educație** în cadrul activității A3.6 sunt:

* Documentare și analiza ghidurilor și studiilor realizate la nivel internațional privind rezultatele învățării;
* Pilotarea propunerii de cadru metodologic pentru dezvoltarea programelor de studii pe bază de rezultatele învățării în vederea întocmirii unor ghiduri metodologice pentru scrierea rezultatelor învățării;
* Contribuție la întocmirea unei serii de ghiduri metodologice pentru scrierea rezultatelor învățării aferente domeniilor de dezvoltare prioritare și de interes național;
* participarea la sesiunile de consultare organizate la nivel regional în vederea prezentării propunerii de cadru metodologic și colectării de eventualelor observații si sugestii de revizuire a acestuia de la factorii interesați din domeniu.
* contribuție la finalizarea cadrului metodologic baza rezultatelor procesului de consultare
* contribuție la întocmirea documentației necesare pentru propunerea de adoptare a cadrului metodologic prin act legislativ;

Conform ***Procedurii privind recrutarea și selecția experților din cadrul echipelor de*** ***proiect,*** în procesul derecrutare șiselecțieaexperțilorîn cadrul proiectelor cu finanțareexternă nerambursabilă vor fi evaluați candidații care corespund cumulativ **condițiilor** **generale și** **condițiilor specifice** pentruparticipare mai jos menționate.

**CONDIȚII GENERALE:**

**Candidații pentru poziția de ”Expert educație (A3.6)” trebuie să:**

* aibă cetățenie română/cetățenie a altor state membre ale Uniunii Europene sau a statelor aparținând Spațiului Economic European cu reședința în România;
* aibă capacitate de exercițiu deplină;
* îndeplinească condițiile de studii de nivel 8 CNC absolvite cu diplomă în domeniul **Inginerie și Management;**
* aibă vechime generala în munca de cel puțin 15 ani
* nu fi fost condamnat/(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care l-ar face/care ar face-o incompatibilă cu exercitarea funcției, cu excepția situației în care a intervenit reabilitarea

**CONDIȚII SPECIFICE**

* Cadru didactic universitar, de preferință titlu de Conferențiar universitar sau Profesor universitar;
* Experiență de minim 10 de ani în domeniul educației;
* Experiență dovedită în întocmirea de programe de studii din învățământul superior/ planuri universitare de învățământ;
* Experiență dovedită în scrierea de lucrări de cercetare și publicații;

**experiență dovedită = experiență demonstrată cu recomandări/ adeverințe/contracte/etc din partea angajatorilor**

1. **Abilități necesare:**
* Bună cunoaștere și înțelegere a Clasificărilor Internaționale precum ISCED F-2013, ISCO-08 și ESCO;
* Bună cunoaștere a documentelor europene cu privire la cadrul național al calificărilor, cadrul european al calificărilor, învățământul superior și rezultatele învățării;
* Cunoștințe operare PC, MS Office, internet – nivel avansat;
* Cunoașterea a cel puțin unei limbi străine (preferabil limba engleză);
* Capacitate de analiză, sinteză şi interpretare a unui volum ridicat și diversificat de informații;
* Abilități de mediere și negociere,
* Capacitatea de a lucra independent și în echipă,
* Capacitatea de asumare a responsabilităților.

**VI. MODALITATEA DE DEPUNERE A CANDIDATURII :**

Candidații interesați pot depune dosarul de înscriere la Secretariatul ANC din strada Walter Mărăcineanu, nr.1-3 sector 1, București, etaj 2, cam. 117 sau pot trimite dosarul de înscriere la adresa de email proiectpoca129872@anc.edu.ro până la data de **14.09.2021 ora 14.00.**

**Candidaturile depuse după data limită indicată în anunțul de selecție, precum și cele incomplete vor fi respinse.**

**VII. Dosarul de candidatură trebuie să conțină următoarele documente :**

1. **Cerere de înscriere** cu mențiunea poziției vizate, conform modelului din **Anexa 1** la anunțul de selecție;
2. **Declarația de consimțământ** privind acordul pentru prelucrarea datelor cu caracter personal, conform modelului din **Anexa 2** la anunțul de selecție;
3. **Copia actului de identitate** sau orice alt document care atestă identitatea, potrivit legii, după caz (semnată de candidat);
4. **Copiile documentelor care atestă nivelul studiilor** și ale altor acte care atestă efectuarea unor specializări relevante pentru condiții specifice;
5. **Copiile documentelor** care **atestă vechimea general în muncă;**
6. **Cazierul judiciar** sau o declarație pe propria răspundere că nu are antecedente penale (candidatul care a depus la înscriere o declarație pe propria răspundere că nu are antecedente penale, **are obligația de a completa dosarul de concurs cu originalul cazierului judiciar, cel mai târziu până la data semnării contractului individual de muncă.**
7. **Adeverință medicală** care să ateste starea de sănătate corespunzătoare, eliberată cu cel mult șase luni anterior derulării concursului de către medicul de familie al candidatului sau de către unitățile sanitare abilitate;
8. **CV format Europass** datat și semnat (CV-ul trebuie să conțină obligatoriu date de contact valide –adresa de e-mail și număr de telefon);
9. **Documentele doveditoare** pentru experiența/expertiza specifică solicitată prin prezentul anunț (adeverințe de lucru, recomandări, contracte de muncă, copii coperta studii, decizie aprobare program de studii etc.).

**VIII. PROBELE SELECȚIEI:**

**Selecția candidaților interesați se realizează pe baza de :**

* **Evaluare dosar de înscriere**

Lista candidaților declarați admiși/respinși în in fiecare din cele două etape este publicată pe pagina web a ANC la adresa [www.anc.edu.ro](http://www.anc.edu.ro), secțiunea **Anunțuri** și la sediul ANC.

**Eventualele contestații vor fi trimise pe adresa de e-mail** **proiectpoca129872@anc.edu.ro** **în termen de 24 ore de la data publicării rezultatelor, sub sancțiunea decăderii din acest drept.** Comunicarea rezultatelor la contestațiile depuse se face prin afișare pe site-ul www.anc.edu.ro, secțiunea Anunțuri

Rezultatele finale se afișează pe pagina de web a ANC la adresa www.anc.edu.ro prin specificarea punctajului final al fiecărui candidat și a mențiunii “admis” sau “respins”.

**IX.CALENDARUL DE DESFĂȘURARE AL CONCURSULUI**:

|  |  |
| --- | --- |
| 31.08.2021 – 14.09.2021 | Depunerea dosarelor de înscriere |
|  | **Termen final de depunere 14.09.2021, ora 14.00** |
|  |  |
| 15.09.2021 | Verificarea eligibilității administrative a dosarelor  |
|  |  |
| 16.09.2021 | Afișarea rezultatelor selecției în urma verificării dosarelor de înscriere |
|  |  |
| 17.09.2021 | Depunerea eventualelor contestații |
|  |  |
| 20.09.2021 | Soluționarea eventualelor contestații |
|  |  |
| 20.09.2021 | Afișare rezultate în urma contestațiilor |
|  |  |
| 21.09.2021  | Afișarea rezultatelor finale |

Data: 27.08.2021

Întocmit,

Bănică Nicușor, responsabil resursă umană

Avizat

Gabriela Liliana Petre

Manager proiect POCA 129872